मैं अरसे बाद इतना स्वस्थ महसूस कर रही हूँ,
पता नहीं आख़िरी बार कब ऐसा महसूस किया था।
दरअसल, शायद मैंने इतना स्वस्थ कभी महसूस ही नहीं किया था।
मैंने यहाँ पिछले दो हफ़्तों में जो भी सीखा है, उसे अपने व्यक्तिगत जीवन में
इस्तेमाल करने के लिए बेसब्र हूँ।
मेरा मतलब, समय पर खान-पान।
मैं अपने परिवार के साथ हर रोज़ रसोई में यह करते हुए
ख़ुद को देख पा रही हूँ।
"ईमानदार अभिव्यक्ति"। यह सच में मददगार होगा।
साथ ही यह कला और दैनिक रिकॉर्ड बनाना,
और तुम सबने जो मुझे समुदाय की यह भावना दी है।
धन्यवाद। यह जानकर मदद होगी कि मैं अकेली नहीं हूँ।
हाँ।
लग रहा है कि मैं एक नई इंसान हूँ।
नई इंसान हूँ। स्वस्थ हूँ।
हाँ, शायद तुम कह सकती हो कि जीवन के प्रति अब मेरा एक नया नज़रिया है।
पक्का।
मैं बेहतर हूँ।
और इसके लिए, मैं सच में तुम सबकी आभारी हूँ।
पर ख़ासकर तुम्हारी, लूएन,
स्वस्थ होने के लिए यह बेहद अनोखा वातावरण बनाने के लिए।
तुम्हारी कृपा से, अब मैं तैयार हूँ।
यहाँ से जाने के लिए तैयार हूँ।
क्या बकवास कर रही हो?
-माफ़ करना? -तुम स्वस्थ हो गई हो, हह?
तुम्हें भ्रम है।
चलो भी, लूएन। क्या यहाँ मैं पागल हूँ? या…
तुम्हें पता है कि "पागल" शब्द को लेकर मैं कैसा महसूस करती हूँ।
पागल का मतलब है "वह महिला जिससे मैं सहमत नहीं हूँ।"
-ठीक है, धन्यवाद। तो यह… -साथ ही, तुमने कुछ ज़्यादा बोल दिया।
अभी मैं बेहद असहज महसूस कर रही हूँ।
और, मुझे लगता है कि तुम्हें हमारी कोई कद्र नहीं है
और तुमने झूठी भावनाएँ ज़ाहिर कीं।
-हैरिएट। -क्या? क्या मुझे यहाँ बैठकर
मिस अमेरिका की बकवास सुननी होगी?
हमें पता है कि तुम आसानी से लड़ने लगती हो, हैरिएट।
पर हमें यह भी पता है कि उसका क्या परिणाम होता है, है न?
इसलिए शांत हो जाओ।
आज सुबह हमारा सेशन यहीं ख़त्म होता है।
यहाँ आने के लिए, सभी को धन्यवाद।
कृपया अपने निजी समय का आनंद लें,
और मैं तुम सबसे 12:30 बजे डाइनिंग रूम में मिलूँगी।
शीला, थोड़ी बातचीत के लिए बंगले में आओगी?
ज़रूर।
तुमने इसे बुरे से बदतर बना दिया, है न?
फ़िज़िकल
यह लो।
तो, बस तुम्हें याद दिला दूँ, और सच कहूँ तो, तुम भूलने वाली पहली नहीं होगी,
यह अनुभव स्वैच्छिक है। तुम्हें यह याद है, है न?
याद है। हाँ, याद है।
यह बढ़िया है। क्योंकि अगर मैं तुम्हें याद न दिलाऊँ,
तो मैं अपना काम नहीं कर रही हूँगी।
मैंने यह सुविधा इसलिए शुरू की क्योंकि…
लो, दोबारा पूरी कहानी सुनाएगी।
वह खा नहीं रही थी। उसके माता-पिता ने उसे पागलखाने भेज दिया।
उन्होंने उसे बिस्तर पर बाँधा। ज़बरदस्ती खाना खिलाया।
उसने कसम खाई कि वह किसी के साथ ऐसा नहीं होने देगी। तुम्हें यह सब पता है।
…जब तक कि मैं पूरी तरह हताश नहीं हुई। पर अंत में, यह तुम्हारा अपना फ़ैसला है।
तो, क्या सोचती हो?
शीला?
हाँ। मैं एक सेकंड के लिए कहीं और खो गई थी।
पर क्या तुम दोहराओगी? मैं किस बारे में क्या सोचती हूँ?
शीला, तुम्हें सच में लगता है कि तुम घर लौटने को तैयार हो?
मुझे सच में खेद है कि मैंने वहाँ झूठ बोला,
सीधे यह पूछने के बजाय कि क्या मैं जा सकती हूँ।
तुम्हें माफ़ी माँगने की ज़रूरत नहीं है।
नुकसान की पहचान।
यह तुम्हारे तरीकों में से एक है। यह सूची में है।
हाँ। यह मेरी सूची में है।
पर, इस मामले में, तुम्हें किसी से माफ़ी माँगनी चाहिए,
पर वह इंसान मैं नहीं हूँ।
मैं हैरिएट से माफ़ी नहीं माँगूँगी। वह महिला…
मुझे पता है कि तुम्हें "पागल" शब्द पसंद नहीं है,
-पर वह थोड़ी… -मैं तुम्हारी बात कर रही हूँ, शीला।
अगर तुम ईमानदारी से इस प्रक्रिया में भाग नहीं लेती हो,
तो तुम्हें ख़ुद से माफ़ी माँगनी होगी।
तुम्हें पता होना चाहिए था कि वह यही कहेगी।
शायद उसने पहले ही यह योजना बनाकर रखी थी।
क्या लगता है कि तुम्हें इससे क्या हासिल होगा? सिवाय एक बड़े बिल के।
दूसरे शब्दों में, अगर तुम कोशिश नहीं करना चाहती, तो फिर, हाँ।
तुम्हें यहाँ नहीं रहना चाहिए।
मैं सभी गतिविधियाँ और अभ्यास कर रही हूँ। मैं भाग ले रही हूँ।
भाग लेने का मतलब है ईमानदारी दिखाना।
वह कहना नहीं जो मैं सुनना चाहती हूँ, पर वह जो सच में तुम्हारे दिमाग़ में है।
कोई नहीं जानना चाहता कि तुम क्या सोचती हो, कम से कम यह तो नहीं।
और साथ ही, तुम इसके पैसे दे रही हो।
वे कपड़े सस्ते नहीं हो सकते। नहीं, वे सस्ते ही हैं।
और यह तुम पर निर्भर करता है, शीला। तुम अभी घर लौट सकती हो।
तुम इसे सफलता मान सकती हो, और अपनी ज़िंदगी वैसे ही जारी रख सकती हो।
या तुम यहाँ रहकर प्रतिबद्ध हो सकती हो और दिमाग़ी परेशानियों से लड़ सकती हो।
वहीं से असली बदलाव शुरू होता है।
तो क्या करोगी?
तुम्हें बस उससे कहना था कि तुम अब यह नहीं करोगी।
तुम घर लौटने को तैयार थी।
पर हमेशा की तरह, तुम डर गई।
मैं ज़ोर से हँसी थी जब मैंने सामान से भरा तुम्हारा बैग देखा था।
इसके लिए धन्यवाद।
मुझे ख़ुशी है कि मेरी वजह से तुम मुस्कुराई।
तुम्हें सच में लगा था कि यह काम करेगा? इतनी ईमानदार और आभारी बनने से?
"मैं ठीक हो गई। अलविदा।"
वह देखकर बेहद मज़ा आया।
एक अजीब तरह का मज़ा, मानो गिलहरी पानी में स्कीइंग कर रही हो।
तुम्हें इसकी परवाह ही क्यों है?
वैसे, परवाह सही शब्द नहीं है, पर…
हम सभी को यहाँ रहने में तुम्हारे जितना मज़ा नहीं आता है।
तुम मुझे इतनी परेशान क्यों करती रहती हो?
-दरअसल, यह उचित सवाल है। -जानती हूँ।
इसका एक कारण है। मुझे बस पूरी तरह याद नहीं आ रहा है।
यह चेहरे से संबंधित है। कम से कम, कुछ हद तक।
क्या तुमने मेरे डम्बल से छेड़खानी की?
मुझे देखकर ऐसा लगता है कि मैं तुम्हारे डम्बल से छेड़खानी करूँगी?
हे भगवान।
अगर यहाँ ज़्यादा देर रुकी, तो तुम भी उस जितनी ही बुरी बन जाओगी।
बस करो।
पक्का? तुम्हारा हाल उससे भी बुरा हो सकता है।
दो हफ़्तों की यह बकवास और उन्हें बस तुमसे और चाहिए।
तुम्हें चूस रहे हैं जबकि तुम्हारा व्यवसाय शुरुआत में ही ख़त्म हो रहा है।
यह पूरी चीज़ ही धोखाधड़ी है।
यह सारी संपत्ति देखो। क्या लगता है लूएन ने यह कैसे खरीदी होगी?
तुमने दो हफ़्तों से उल्टी नहीं की है।
तुम बेहतर दिख रही हो। बेहतर महसूस कर रही हो। पर वह नहीं चाहती कि तुम यह मानो।
क्योंकि तुम जितनी ज़्यादा बीमार होगी, वह उतने ज़्यादा पैसे कमाएगी।
लालची लूएन को ज़्यादा पैसे मिलेंगे। और तुम्हारा पैसे कमाने का मौका घटेगा।
मई 1982 आख़िरी दिन!!!
अच्छा खानपान। यह क्या होता है?
यह लगभग वही है जो सुनाई पड़ता है।
हम जिन अन्य चीज़ों के लिए खाने का उपयोग करते हैं,
उनके बजाय आनंद और पोषण के लिए जागरूकता के साथ खाना खाना।
मेरी मदद करना चाहोगी?
आराम।
साहचर्य।
परिहार।
सभी परिचित शब्द हैं।
तुम इसमें अकेली हो। हारो या जीतो। मुझे परवाह नहीं है।
प्यार?
क्या वह सवाल था? क्योंकि अंत में तुमने… सुर ऊँचा खींचा।
-और तर्क करने वाली यहाँ से चली जाएगी। -सच में?
-हम यह दोबारा नहीं कर रहे हैं, है न? -सज़ा दुगुनी कर सकती हूँ।
कौन संतरा व्यायाम के छह चरण बताना चाहेगी?
हैरिएट के अलावा कोई भी।
एनोरेक्सिक्स इतने अतिसफल होते हैं।
अनुमोदन चाहने वाली मिसाइल की तरह हवा में अपना हाथ उठा रही है।
थामना, देखना, सूँघना, चखना, निगलना, अनुसरण करना।
-और चापलूसी मत भूलो। -शाबाश, मेलिंडा।
यह अपने संवेदी अनुभव के भीतर ख़ुद के विचारों और भावनाओं को ग़ौर से देखने के बारे में है।
और हम में से कुछ के लिए, यह बेहद असहज चीज़ है।
यहाँ हाथ उठाने की ज़रूरत नहीं है।
-माफ़ करना। -और तुम्हें माफ़ी माँगने की ज़रूरत नहीं है।
-माफ़ करना। माफ़ करना। माफ़ करना। -कोई बात नहीं। कोई बात नहीं।
मैं कोई और संतरा चुन सकती हूँ?
लगता है कि यह अंदर से ख़राब है।
अरे, नहीं। इसमें काफ़ी समय लगेगा।
चुन लो।
माफ़ करना। यह पागलपन है। मैं सबको इंतज़ार करवा रही हूँ।
-माफ़ करना। -कोई बात नहीं।
तुम्हारे पास एक ज़िंदगी थी, एक वर्कआउट टेप था, बढ़ता हुआ व्यवसाय था,
और तुम इस बकवास के लिए वह सब पीछे छोड़ रही हो।
अब यही तुम्हारा समूह है। तुम यहीं रहना चाहती हो?
…मानो किसी दूरस्थ ग्रह के एलियन ने इसे यहाँ गिराया हो।
तुमने ज़िंदगी में कभी कुछ ऐसा नहीं देखा था।
इसके क्या गुण हैं? क्या रंग हैं? कैसा आकार है?
यह बस एक संतरा है। एक आम संतरा है।
यह हाथ में लेकर कैसा महसूस होता है? इसका वजन, इसकी बनावट।
इन सारे छोटे विभाजनों और ठूंठों को देखो।
और अब हम हल्का सा छिलका निकालेंगे,
जहाँ फल की त्वचा की रक्षा करता हुआ,
सारा सुगंधित तेल जमा है।
इसे सूँघने की कोशिश करो।
चलो जानें कि कैसे सूँघना एक तरह का सेवन है।
यह तुम्हारी नाक के ज़रिए फेफड़ों तक जाता है।
इस तरह तो इसे खाने में एक साल लग जाएगा।
यह बचकाना है।
और अब फल का एक भाग अपने मुँह में रखो,
और चबाने की कोशिश मत करो। बस इसे अपने मुँह में महसूस करो।
उभरने वाले एहसासों और तुम्हारे शरीर की प्रणाली की प्रतिक्रिया पर ध्यान दो।
हम एक पल के लिए बिना आँके उन चीज़ों पर गौर करेंगे।
और बिना सम्मान के।
मुझे वह आवाज़ पसंद आई, मेलिंडा।
हाँ। जो भी प्रतिक्रिया उभरे, वह ठीक है, पर फिर भी चबाना मत।
हम केवल सचेत हो रहे हैं, ग़ौर कर रहे हैं।
आगे क्या होगा? साथ मिलकर बाथरूम जाएँगे
और जानबूझकर संतरा बाहर निकालेंगे? तुम अपना मौका खो रही हो।
अपनी ज़िंदगी में कुछ करने के लिए जो भी थोड़ा समय बचा है, तुम उसे बर्बाद कर रही हो।
नहीं, तुम्हें यह बंद करना होगा!
माफ़ करना। मैं बस… मैं यह नहीं कर सकती। तुम कर सकती हो। मैं बस… मैं यह नहीं कर पाऊँगी।
वह ऐसा नहीं कर सकती। यूँ छोड़कर नहीं जा सकती।
हैरिएट, अपने संतरे पर ध्यान दो। कृपया, सभी अपने संतरों पर ध्यान दो।
मैं एक तोड़ सकती हूँ?
-ज़रूर। -नहीं, जान।
माफ़ करना, जान। वे सभी लोगों के लिए हैं, केवल हमारे लिए नहीं।
आप यहाँ कब तक रहेंगी, माँ?
मैंने कहा न, जान। केवल कुछ ही हफ़्तों के लिए। बस और कुछ दिन।
हाँ। और दस दिन, और फिर मैं घर लौट आऊँगी।
यह उतना बुरा नहीं है। वैसे, पिंकी कैसी है?
वह बीमार है। उसके सिर में चोट लगी है।
वह ठीक होने के लिए डॉक्टर के पास जा रही है।
उसे सिर में कैसे चोट लगी?
उसने चोट लगने का कारण तय नहीं किया है।
मुझे एक कुत्ता मिलेगा।
क्या?
वाह, यह बहुत बड़ी ख़बर है।
हाँ। हम एक पशु… आवास गए थे।
और हमने कुछ प्यारे कुत्ते देखे।
उनमें से एक का नाम ओरियो था… जो हमें पसंद आया।
पर उसे व्यवहार संबंधी परेशानियाँ थीं और आँख में संक्रमण था,
तो यह चिंता की बात थी, तो… पर हाँ, हम इस बारे में बात कर रहे हैं।
यह शानदार है।
उसे लाने के लिए धन्यवाद।
तुम काफ़ी उदार हो। तुम्हें यह करने की ज़रूरत नहीं थी।
चाहे हमारे बीच जो भी परेशानियाँ हों, मैं उसे वह महसूस करने नहीं दूँगा।
वह चाहता है कि माया तुम्हें इस हाल में देखे ताकि वह उसे कुत्ता दिलाकर हीरो बन सके।
तुम्हारे प्रति नाराज़गी बढ़ा रहा है। वह यही कर रहा है।
मैं तुमसे बेहद नाराज़ हूँ।
पता नहीं कभी ऐसा समय भी आएगा कि मैं नाराज़ नहीं हूँगा।
-मुझे… डैनी। मुझे माफ़ कर दो। -नहीं, सुनो।
कृपया सुनो। मुझे यह कहने दो, ठीक है?
मैं समझता हूँ कि तुम यहाँ कुछ ऐसी चीज़ से जूझ रही हो
जो कि बहुत गंभीर और वास्तविक है, और मुझे गर्व है कि तुम इसका सामना कर रही हो।
यह काबिले तारीफ़ है।
यहाँ एक सिलसिला है जिसे तोड़ने की ज़रूरत है,
और केवल तुम ही इसे तोड़ सकती हो।
माया के लिए।
तो यह तुम अच्छा कर रही हो। बस इतना ही।
पर मैं अब भी तुमसे बेहद नाराज़ हूँ।
प्यार
चलो यह करें।
वह क्या था?
-क्या वह… अरे, धत् तेरी की। -ठीक है, दोस्तों।
मुझे पता है कैसा महसूस कर रही हो। पूरी तरह से थक गई हो?
-समझ आ गया कि तुम मुझे क्यों पसंद नहीं हो। -यह होना ही था, है न?
-तुम्हें यह कहाँ… -लूसी के पास टेप था।
मुझे याद आ गया जब मैंने आज कसरत करने के लिए यह टेप चलाया।
और तुम दिख गई।
एक सेकंड रुको। मैं यह समझा सकती हूँ।
क्या तुम यह करने के साथ-साथ स्कूल में भी पढ़ाती हो या बस…
हाँ, बस यही करती हो।
विश्वास नहीं होता।
मैंने बस कहा था कि मैं सिखाती हूँ। और मैं बेशक़ सिखाती हूँ।
तो तुम लोगों ने बस, ख़ुद की राय बना ली।
आधा झूठ बोलना भी उतना ही बुरा है जितना कि सीधे झूठ बोलना।
मुझे लगता है कि तथ्य छुपाने के कारण आधे झूठ ज़्यादा बुरे होते हैं।
यह काफ़ी कुछ छुपाती है। यह पक्का है।
मैं इसे अलग नज़रिए से देखती हूँ।
और समझ नहीं आ रहा मेरी जीविका से तुम लोगों का क्या लेनादेना है।
जिस चीज़ का हम यहाँ इलाज करा रहे हैं, तुम वही चीज़ बेच रही हो।
तुम पर भरोसा नहीं किया जा सकता है।
वे नहीं चाहते तुम यहाँ रहो। वे तुम्हें पसंद नहीं करते हैं।
और फिर भी तुम यहाँ रहने पर तुली हो। जागो!
यहाँ से जाने के बाद यह बेचोगी तो क्या होगा?
मुझे समझ नहीं आ रहा कि इनका आपस में क्या वास्ता है।
यह पता चलने के बाद कि तुम हम में से एक हो, कोई तुम्हारा टेप क्यों खरीदेगा?
"खाने के एक गंभीर विकार और 9.95 डॉलर की बेहद कम कीमत के साथ,
आप भी बिल्कुल मेरे जैसी दिख सकती हैं।"
हाँ, बेशक़ तुम्हारी यही चीज़ मुझे पसंद नहीं है।
वे तब तक ख़ुश नहीं होंगी जब तक तुम उनके जितनी ही दुखी
और टूटी हुई और विकल्पों से रहित न हो।
दरअसल सच्चाई यह है कि मुझे पता भी नहीं कि मैं यह वापस करूँगी या नहीं।
पता नहीं मैं यह कर पाऊँगी…
मुझे यह पसंद है।
-यह संगीत मज़ेदार है। -हाँ, यह काफ़ी आकर्षक है।
और लूएन कहती है कि हल्की कसरत अच्छी है। गुणकारी भी है।
तुम डिनर में मस्टर्ड पैकेट खाती हो। स्वस्थता के बारे में तुम क्या जानती हो?
हम शरीर के प्रति आभार जताने के लिए तैरने जा रहे हैं।
तुम भी चलना चाहोगी?
इससे बेहतर मैं एसिड में नहा लूँगी।
ठीक है।
बढ़िया है।
मैं अपनी पूर्व-प्रेमिका से कहा करती थी कि वह क़िस्मतवाली है कि उसे कोकेन की लत है,
क्योंकि वह कभी भी लत छुड़ा सकती है।
जब तुम्हें खाने की लत हो, तो यह ज़्यादा कठिन होता है।
तुम्हें अपने दुश्मन से दोस्ती करनी पड़ती है।
जो तुम्हें मार रहा है, उसके साथ एक स्वस्थ, निरंतर संबंध विकसित करना पड़ता है।
पर मैं यहाँ किसी को भाषण नहीं दूँगी।
शुरू हो गया भाषण, तीन, दो… तीन, दो…
सच्चाई यह है कि तुम्हें सिखाने के लिए मुझे भी तुमसे उतना ही सीखना होगा।
स्वयंसेवी, पाखंडी बकवास!
यह किसी मिडिल स्कूल के प्रिंसिपल को ही शोभा देती है।
शीला, तुम्हारी बारी। आभार जताओ।
ठीक है। आज मैं सुबह जागी।
यह हमेशा ही बेहतर विकल्प है।
दो हफ़्तों में पहली बार अपनी बेटी से मिली।
और वह बड़ी दिख रही थी।
अलग दिख रही थी।
पर यह संभव नहीं है, है न?
मेरा मतलब, शायद माँ से दूर रहकर वह ज़्यादा समझदार बन गई है।
तुम किसी और भी चीज़ के लिए आभारी हो? कोई छोटी चीज़ भी हो सकती है।
बकवास करने के कारण निंदा होने का क्या? क्या वह छोटी चीज़ है?
मुझे कुछ याद नहीं आ रहा है।
याद करने की कोशिश मत करो। मुँह अपना काम ख़ुद भी कर सकता है।
कभी-कभी कुछ ज़्यादा ही काम कर सकता है।
यहाँ बाकियों की तरह ही बकवास से भरा है।
यहाँ बैठकर अपने एहसास साझा कर रहे हैं, संतरे छील रहे हैं,
जबकि दुनिया भर के विनी ग्रीन राज कर रहे हैं।
मुझे दिख रहा है कि तुम्हारे दिमाग़ में कुछ है।
कुछ ऐसा जो तुम कह नहीं रही हो। मुझे उसमें दिलचस्पी है।
अरे, नहीं, नहीं है।
तुमने काफ़ी बातें दबा ली हैं, शीला। हम सभी यह जानते हैं।
एक बार के लिए ईमानदार बनने की कोशिश करोगी?
तुम्हारे पास जादुई शक्तियाँ नहीं हैं। तुम मेरी आत्मा में नहीं झाँक सकती।
तुम समझदार नहीं हो, और तुम चालाक भी नहीं हो। मज़ाकिया तो बिल्कुल नहीं हो।
जो भी तुम कहती हो, लगता है कि वह किसी मोटेल के गिफ़्ट शॉप के
बम्पर स्टीकर में पढ़ा हो।
तुम दलाई लामा जैसा बर्ताव करती हो,
जबकि तुम असल में एक अकेली, पूर्व-मोटी लेस्बियन हो
जो ज़रूरत से ज़्यादा फ़िरोज़ी रंग के कपड़े पहनती है।
-बस इतना ही? -नहीं।
यह लड़ रही है। इसे बाहर जाना चाहिए।
चुप रहो, मेलिंडा। बच्ची कहीं की! तुम दूसरों को ख़ुश करने को इतनी उतावली रहती हो।
यहाँ मौजूद सभी वयस्कों से शाबाशी लिए बिना, तुम ख़ुद ठीक होने पर
ध्यान केंद्रित नहीं कर पाती हो!
और तुम, तुम एक कठोर महिला होने का ढोंग करती हो
पर सच्चाई यह है कि तुम मुझसे नफ़रत करती हो
क्योंकि मैं तुमसे ज़्यादा सुंदर और सफल हूँ।
बाहर असल दुनिया में तुम्हारी ज़िंदगी नीरस है।
यह तुम्हारा समर कैंप है,
वह इकलौती जगह जहाँ तुम्हारा कोई वजूद है।
ठीक है, शीला।
स्वस्थ होने की यह प्रक्रिया देखने के बजाय,
मैं बाथरूम के फर्श पर कमोड को गले लगाकर बैठना ज़्यादा पसंद करूँगी।
-तुमने कर दिखाया। काम हो गया। अब जाओ। -शीला, रुको।
क्या तुम पागल हो? अब वे तुमसे नफ़रत करते हैं। तुमसे नफ़रत करते हैं। जाओ!
पता है यह ख़ास दिमाग़ी बीमारी होने का क्या फ़ायदा है?
चाहे कितना भी बुरा क्यों न हो, कोई तुमसे ऐसा कुछ नहीं कह सकता,
जो तुमने पहले ही ख़ुद से न कहा हो।
शायद मैंने यह कहीं किसी बम्पर स्टीकर पर पढ़ा होगा।
आख़िरकार सच बोलने के लिए धन्यवाद।
रिकवरी में स्वागत है। यह बेहद बुरा अनुभव है।
ठीक है, मैं समझ गई। मैंने बुरा बर्ताव किया।
मैंने तुम्हें सख़्ती दिखाई, और यह जायज़ है कि तुम नाराज़ हो।
तुम्हें इसका पूरा हक़ है। मैं इसकी हक़दार हूँ।
शायद तुम्हारे लिए बेहतर होगा कि मैं हर समय तुम्हें सुनाती न रहूँ।
शायद उससे तुम ज़्यादा ख़ुश और स्वस्थ होगी।
शरीर को आदर्श रूप मत दो। जैसे उभार हैं, वैसे बनाओ। वही बनाओ जो दिख रहा है।
मैंने तुमसे बेहद कठोर बर्ताव किया।
जिस तरह मैंने तुम्हारे शरीर पर टिप्पणी की, वह कठोर था। और पूरी तरह से अनुचित था।
पर यह हमेशा बुरा नहीं था। मैंने कभी-कभी तुम्हें प्रेरित भी किया, है न?
वह वीडियो। क्लासें। क्या तुम मेरे बिना
वहाँ जाती, मेहनत करती? क्या तुम सच में ऐसा कह सकती हो?
मेरे बिना तुम क्या बनोगी?
तुम्हारी ज़िंदगी में जो भी अच्छा हो रहा है, वह…
मैं बेहद, बेहद उदास हूँ कि मैंने सब बर्बाद कर दिया।
अपना समय बर्बाद किया। हर चीज़ के बारे में, ख़ुद के बारे में, बुरा महसूस किया।
मैं उस समय और ऊर्जा का इस्तेमाल…
पता नहीं। दोस्त बनाने में कर सकती थी। बदलाव लाने में कर सकती थी।
कुछ भी बनाने में, सच में, कुछ और करने में कर सकती थी।
जैसे, मैं कोई वाद्ययंत्र सीख सकती थी। या इतालवी सीख सकती थी।
या जापानी वगैरह सीख सकती थी। पता नहीं।
शायद जापानी नहीं। वह बेहद मुश्किल है। पर मैं सीख सकती थी।
आज मेरा व्यवसाय किस कग़ार पर होता,
अगर… अगर मैंने आधा भी समय और ऊर्जा डाली होती…
और मुझे पता है कि ऐसी बातें करना फलदायक नहीं है,
पर मैं बस… मैं उदास हूँ।
और मैंने जितने झूठ बोले हैं और जितनी क्षति पहुँचाई है, और… समझी?
और मैं अपनी ज़िंदगी सुधारना चाहती हूँ।
पर मैं बस… मुझे चिंता है कि अब काफ़ी देर हो चुकी है।
देखो, मैं यह ढोंग नहीं करती हूँ कि स्वस्थ होने के बाद
सब ठीक हो जाएगा।
पर…
क्या मैंने कहा कि कोई "पर" था?
मुझे लगा कि तुमने ऐसा संकेत दिया।
और बताओ कि मैंने क्या संकेत दिया।
कि अभी देर नहीं हुई है।
अगर तुम ऐसा कहती हो।
मैं इस धारणा में था कि
यह एक युगल-केंद्रित अपॉइंटमेंट होगी।
तुम्हें निराश करने के लिए माफ़ करना, डैनी।
पर यह सेशन स्वस्थ होने की प्रक्रिया को बेहतर जानने के लिए
और इस दौरान, अपने प्रियजनों को लत और बाध्यकारी व्यवहार से
अकेले जूझने के
और गहरे गुप्त अनुभवों को जानने देने के लिए है।
तो, अगर यही बात है,
क्या तुम इसके प्रेमी को निमंत्रण भेज सकी?
-अरे, कृपया ऐसा मत करो। कृपया। -क्या इसने उसका ज़िक्र किया?
इसने बताया कि यह एक मॉरमॉन शॉपिंग मॉल डेवलपर के साथ संभोग कर रही है?
जो कि शायद पक्का शैतान है।
-मैंने कहा न कि वह ख़त्म हो गया है। -तुमने मुझे कुछ नहीं बताया।
तुमने झूठों के अलावा कुछ नहीं कहा।
तुम नाराज़ हो। यह समझ में आता है।
पर, अभी के लिए, मैं सुझाव दूँगी कि हम…
मैं बदलने की कोशिश कर रही हूँ। मैं यहाँ यही कर रही हूँ।
बेहतर बनने की कोशिश कर रही हूँ और मैं बेहतर बन रही हूँ।
मैं अपनी ग़लतियाँ मान रही हूँ। सारी ग़लतियाँ।
और वह सारी चीज़ें जिन्हें लेकर तुम नाराज़ हो…
मैंने वह सब की हैं।
पर वे अलग नहीं हैं।
-वे जुड़े हुए हैं। सारे… -मैं समझ गया। मैं समझ गया।
यह "मेरा अफ़ेयर एक लक्षण था" वाली चीज़ है।
-नहीं। -तुमने यह जानबूझकर नहीं किया।
-बीमारी की वजह से हुआ, है न? -मैं ऐसा नहीं कह रही हूँ।
-मैं ऐसा बिल्कुल नहीं कह रही हूँ। -हाँ, मुझे परवाह नहीं है।
मैं तुम्हारा समर्थन करते-करते थक गया हूँ।
लगता है यहाँ तुम्हें काफ़ी समर्थन मिल रहा है, तो…
हाँ, अच्छा है। तुम बेहतर बनने की कोशिश में हो। पक्का यह अच्छा अनुभव होगा।
नहीं। इसमें मेहनत लगती है। सच में कड़ी मेहनत लगती है।
हाँ। ठीक है। मैं यहाँ से जाता हूँ।
कल काफ़ी लंबा सफ़र तय करना है और बेहद महत्वपूर्ण दिन है।
एसीएलयू में नौकरी के लिए इंटरव्यू है।
और केवल निजी राय देने का काम नहीं है। असली नीति बनाने का काम है।
नौकरशाही का काम है। असली काम।
मुझे सुनकर ख़ुशी हुई।
मैं सूचित कर दूँगा वह कैसा गया। अगर तुम्हें परवाह वगैरह है तो।
ख़ैर, देखो। लगभग। शायद तुम इस जगह से निकल सकोगी।
मैं तुम्हारे लिए ख़ुश हूँ। सच में हूँ। पर आगे क्या?
तुम्हारी निजी ज़िंदगी नाक़ाम है।
इसका मतलब फ़िट्नेस व्यवसाय को ज़्यादा समय दे सकोगी।
पर अब तुम फ़िट्नेस व्यवसाय में क्या करोगी?
एक और वीडियो बनाओगी?
जून 1982
रिकवरिंग बुलिमिक गाइड टू हेल्थ एंड वेल बीइंग?
कोई वह क्यों देखेगा?
तुम्हारे पास काफ़ी खाली समय होगा।
तुम क्या करोगी?
सो नहीं पाई?
नहीं। अच्छा महसूस नहीं कर रही हूँ।
हाँ, मैं भी नहीं। मुझे प्यास लगी थी, तो…
ख़ैर, शुभरात्रि।
बढ़िया। बस बढ़िया। वह भी ढोंग कर रही है।
यहाँ मौजूद बाकी सभी लोगों की तरह।
रुको।
माफ़ करना, मैंने बस… मैंने…
मैंने तुम्हारी आवाज़ सुनी।
ठीक है।
मैं तुम्हारा राज़ वगैरह उजागर करने की कोशिश नहीं कर रही। मैं बस बता रही हूँ कि मैंने तुम्हें सुना।
तुम अपनी हद पार कर रही हो।
तुम मरीज़ हो। मैं काउंसलर हूँ।
पर, हम इस पर बातचीत कर रहे हैं।
मैं वापस उसी चक्कर में पहुँच गई। मुझे अच्छा महसूस नहीं हो रहा है।
यह पहली बार नहीं हुआ, और शायद यह आख़िरी बार भी नहीं होगा।
क्या यह उन बुरी बातों के कारण हुआ
-जो मैंने कहीं थीं… -अरे, नहीं। नहीं।
तुम इसका कारण नहीं हो, जान, नहीं। नहीं। तुम इतनी शक्तिशाली नहीं हो।
मैं तुम्हें हज़ारों बहाने दे सकती हूँ।
पर, सच्चाई यह है कि मैं अब भी कभी-कभी वापस बीमार पड़ती हूँ।
समझी? स्वस्थ होने में काफ़ी समय लगता है।
तुम निराश हो?
नहीं, मैं…
हाँ, थोड़ी सी।
मैं भी।
पर कल नया दिन है।
जाओ सो जाओ, शीला। ठीक है?
शुभरात्रि।
ए। उन्होंने मुझे लॉबी जैसे दिखने वाले लिविंग रूम में इंतज़ार करने को कहा।
पर मैंने इस भली महिला से बात की और उसे बताया कि मैं तुम्हें लेने आई हूँ,
और फिर उसने मुझे बताया तुम कहाँ हो। तो…
ख़ैर, हैलो।
तुम आई।
हाँ, यही मेरी ख़ासियत है, आ धमकना।
मुझे हाई स्कूल में अटेंडेंस अवार्ड मिला।
बेहद सेक्सी। तो…
-क्या तुम्हें बैग उठाने में मदद चाहिए? -नहीं, मैं उठा लूँगी।
मुझे माफ़ कर दो।
तुम सही थी। बाद में पता चला। मुझे मदद की ज़रूरत है।
ज़रूरत थी। ज़रूरत है। अब भी ज़रूरत है।
हाँ।
रुको, हम बैग की बात नहीं कर रहे हैं, है न?
-नहीं। -नहीं। मुझे पता है।
दिमाग़ी हालत के बारे में। हाँ, बस यूँ ही पूछ रही हूँ। समझ गई।
नहीं, मैं सूटकेस संभाल सकती हूँ, पर बाकी चीज़ों का पता नहीं।
-हम देखेंगे। -हाँ। हाँ।
पता नहीं अब मुझमें वह ऊर्जा है या नहीं।
एरोबिक्स के लिए। व्यवसाय के लिए।
अरे, अब चलो भी।
यह बस मेरे लिए ज़्यादा हो सकता है।
ठीक है।
तुम ऐसा कैसे कह सकती हो? तुम हार कैसे मान सकती हो?
पता नहीं मैं वहाँ खड़ी होकर एक विशेषज्ञ की तरह काम कैसे करूँ
जब मुझे ख़ुद ही काफ़ी चीज़ें समझना बाकी है।
तुम्हारे लिए प्रशंसकों की चिट्ठियाँ आई हैं।
स्टाह्ल/ग्रन्नर के लोगों ने वह मुझे भेजीं
जब उन्हें लगता था कि हम अब भी साथ काम कर रही थीं।
क्या हम अब भी साथ काम कर रही हैं?
छोड़ो भी। काफ़ी कुछ समझना बाकी है।
यह अच्छा है। मेरे नाम की चिट्ठी आई?
एक से कहीं ज़्यादा।
प्यारी शीला, यह वर्कआउट टेप सबसे बेहतरीन है।
प्यारी शीला, "बॉडी बाइ शीला" ने मेरी ज़िंदगी बचाई।
-मुझे सच में नहीं पता कि मैं कहाँ होती… -प्यारी शीला, धन्यवाद।
मुझे मेरी ज़िंदगी और मेरा स्वास्थ्य और आत्मविश्वास वापस देने के लिए धन्यवाद।
मैं हाल ही में बीमारी के कारण बिस्तर में पड़ी थी।
मैं ऐसी हालत में…
तुम्हें करना चाहिए क्योंकि यह परम सत्य है।
तुमने मेरी ज़िंदगी बदल दी।
उप-शीर्षक अनुवादक: मून कलिता